Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 223

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga, zárótanítás —, szakmai és pedagógiai gyakorlatok elvégzéséből, szakdolgozat elkészítéséből, diplomamunkából, valamint záróvizsga letételéből tevődik össze. 5.1. Kötelező szigorlati tárgyak A 2. c)—d) pontban megjelölt szakok kivételével a legalább négy kötelező szigorlat között szerepel az esztétika, illetőleg a főiskolai szintű ének-zenetanári szakokon a filozófia, valamint — a karmesterképző szak kivételével — a zenetörténet, illetőleg a zenetudományi szakon a zeneelmélet, jazz-zenei szakokon a jazztörténet és a jazzelmélet, továbbá a tanári szakképzettséget is nyújtó szakokon a tanári képesítés követelményei komplex szigorlatán kívül a megfelelő tárgy tanításának módszertana is. 5.2. A szakdolgozat A szakdolgozat a jelölt tanulmányaival összefüggő tárgykörökből választott téma önálló, írásbeli kidolgozása, amely a hazai és nemzetközi szakirodalom felhasználásával igazolja, hogy a hallgató képes az elsajátított ismeretanyag gyakorlati alkalmazására, önálló szakmai munka végzésére. 5.3. A diplomamunka A diplomamunka: felkészülés a záróvizsga részét képező nyilvános diplomahangversenyre, amelynek előadásában, illetőleg előkészítésében való aktív részvételével a jelölt bizonyítja, hogy a végzettsége szintjének megfelelően önálló művészi alkotásra, illetőleg előadóművészi tevékenységre képes. 5.4. A záróvizsga 5.4.1. A záróvizsgára bocsátás feltételei A tantervben előírt valamennyi tanulmányi és vizsgakötelezettség, különösen — legalább négy kötelező szigorlat, — szakdolgozat, 1998/43. szám — egy idegen nyelvből egyetemi szinten középfokú, főiskolai szinten alapfokú, C típusú állami — vagy azzal egyenértékű — nyelvvizsga, — a 2. c)—d) pontban megjelölt egyetemi és főiskolai szintű szakon a másik szak záróvizsgájára bocsátás feltételei. 5.4.2. A záróvizsga részei: — a szakdolgozat megvédése, — az egyetemi szintű zenetudományi, zeneelmélettanári, zenei menedzser, rádiós és televíziós zenei rendező, továbbá a főiskolai szintű ének-zenetanári, szolfézstanári szakok kivételével nyilvános diplomahangverseny, — tanári szakképzettséget is nyújtó szakokon a tanári képesítésre vonatkozó külön jogszabályban foglalt előírások, — egyes szakok sajátos képesítési követelményeiben előírt szóbeli vagy gyakorlati vizsga. 5.4.3. A záróvizsga eredménye A záróvizsga eredménye a vizsgarészekre kapott osztályzatok átlaga.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes